Zoznam členských štátov OSN

thumb|right|Členské štáty OSN
thumb|Mapa členských štátov OSN podľa dátumu prijatia:
Organizáciu Spojených národov (v skratke OSN) tvoria jednotlivé členské štáty, zástupcovia ktorých zasadajú vo Valnom zhromaždení OSN. Od roku 2011 má OSN celkom 193 členských štátov. Kosovo je len čiastočne uznaný štát, OSN jeho úplnú samostatnosť neuznáva.

Iné medzinárodné organizácie alebo právnické entity môžu mať štatút pozorovateľa.

## Zoznam členských štátov OSN
Zakladajúci členovia sú v tabuľke zvýraznený modrým pozadím.

## Názvoslovie a poznámky
# **Bielorusko** (oficiálne Belarus) bolo pôvodne prijaté ako "Bieloruská sovietska socialistická republika" 24. októbra 1945. O zmene názvu informovala OSN 19. septembra 1991.

# **Indonézia** bola prijatá 28. septembra 1950 a dočasne vylúčená od 20. januára 1965 do 27. septembra 1966 (vrátane), z dôvodu odtrhnutia Sukarna počas Suhartovho prevratu a anektovaniu Západnej Papui. 19. septembra 1966 OSN ohlásila jeho znovupripojenie.

# **Severné Macedónsko** bolo pôvodne prijaté ako "Bývalá juhoslovanská republika Macedónsko" na nátlak Grécka.





## Miesto Číny
*Hlavný článok: [[Čína a OSN]]*

Čínska republika bola jedným z piatich pôvodných zakladateľov OSN v roku 1945. Ale na konci čínskej občianskej vojny v 1949 vláda kontrolovaná Kuomintangom ušla na Taiwan a komunistická vláda nového vyhláseného štátu Čínskej ľudovej republiky prevzala kontrolu na väčšinou krajiny. Predstavitelia Národnej vlády aj naďalej reprezentovali Čínu na pôde OSN, aj keď to bolo často napádané ako čosi nespravodlivé, pričom sa poukazovalo na veľkosť územia pod správou Taiwanu (a priľahlých ostrovov) v porovnaní s veľkosťou územia spravovaného komunistickou vládou. V októbri 1971 bola na Valnom zhromaždení prerokovaná rezolúcia 2758, ktorá vylúčila Čínsku republiku zo všetkých orgánov OSN a v Bezpečnostnej rade ju nahradila Čínska ľudová republika. Viaceré pokusy Čínskej republiky dostať sa späť už nie ako reprezentant "Číny", ale "25 miliónov ľudí Taiwanu" boli neúspešné.

## Pozorovatelia a nečlenské štáty
Ako doplnok k členským štátom, existujú aj štáty s postavením pozorovateľa: Vatikán (pod názvom Svätá Stolica, Holy See, Saint Siège), ktorý má stálu pozorovaciu misiu v ústredí OSN v New Yorku a pri úradovni OSN v Ženeve. Mnoho rokov aj Švajčiarsko bolo iba pozorovateľom, členom niektorých orgánov (napr. EHK OSN) a hostiteľským štátom druhej najväčšej úradovne OSN, až kým sa 10. septembra 2002, po miestnom referende, nestalo plnoprávnym členom.

Západná Sahara má diplomatické styky s viac ako 70 štátmi a je aj plnohodnotným členom Africkej únie ako Saharská arabská demokratická republika. Pretože štát nemá suverenitu, spravuje malé územie v západnej Sahare s vládou v exile s hlavným stanom (doslova) v utečeneckom tábore Tindouf v Alžírsku, nemá reprezentáciu na pôde OSN.

Niektoré medzinárodné organizácie, mimovládne organizácie alebo subjekty, ktorých štátnosť/suverenita nie je zrejmá, ako napríklad palestínska vláda reprezentujúca Západný breh Jordánu a Pásmo Gazy, Červený kríž a Suverénny vojenský maltský rád, majú tiež postavenie pozorovateľa ako „nečlenské štáty“. 

## Bývalé členské štáty
### Česko-Slovensko
Česko-Slovensko bolo členom od 24. októbra 1945 do 31. decembra 1992. Jeho miesto zaujali Česko a Slovensko. Neexistoval jeden následník, takže si obidve krajiny museli podať žiadosť o členstvo.

### Nemecká demokratická republika a Nemecká spolková republika
18. septembra 1973 bolo Východné Nemecko pôvodne prijaté za člena OSN ako "Nemecká demokratická republika" a Západné Nemecko ako "Nemecká spolková republika". Po znovuzjednotení Nemecka - pripojením Nemeckej demokratickej republiky k Nemeckej spolkovej republike 3. októbra 1990 - bolo členstvo Východného Nemecka ukončené.

### Severný a Južný Jemen
Jemen bol prijatý do OSN 30. septembra 1947, pod názvom "Severný Jemen". Južný Jemen bol prijatý 14. decembra 1967, 30. novembra 1970 zmenil svoj názov na "Jemenská ľudovodemokratická republika". Po spojení oboch republík 22. mája 1990 je v OSN zastúpený len pod názvom Jemen.

### Tanganika a Zanzibar
Tanganika bola členom OSN od 14. decembra 1961, Zanzibar od 16. decembra 1963. 26. apríla 1964 sa spojili a pokračovali v členstve ako jeden člen "Spojená republika Tanganiky a Zanzibaru", premenovaný na Tanzánijskú zjednotenú republiku 1. novembra 1964.

### Spojená arabská republika
Egypt a Sýria boli pôvodnými členmi OSN od 24. októbra 1945. 21. februára 1958 sa spojili do Spojenej arabskej republiky a pokračovali ako jeden štát. 13. októbera 1961 Sýria obnovila svoj status nezávislého štátu a samostatného členstva v OSN. Egypt si zachoval členstvo pod názvom Spojená arabská republika do 2. septembra 1971, keď  zmenil svoju dlhú formu mena na "Egyptská arabská republika". Sýria 14. septembra 1971 zmenila svoje meno na "Sýrska arabská republika".

### Zväz sovietskych socialistických republík
Zväz sovietskych socialistických republík bol členom od 24. októbra 1945 do 23. decembra 1991. Jeho miesto prebralo Rusko 24. decembra 1991. Bielorusko a Ukrajina mali už predtým samostatné členstvo. Estónsko, Lotyšsko a Litva boli prijaté 17. septembra 1991. Arménsko, Azerbajdžan, Kazachstan, Kirgizsko, Moldavsko, Tadžikistan, Turkménsko a Uzbekistan boli prijaté 2. marca 1992. Gruzínsko bolo prijaté 31. júla 1992.

### Juhoslávia
Juhoslávia bola členom od 19. októbra 1945 do 10. novembra 2000. Jej miesto prebrala Srbsko a Čierna Hora. Bosna a Hercegovina bola prijatá rezolúciou Valného zhromaždenia A/RES/46/237 22. mája 1992. Chorvátsko bolo prijaté rezolúciou Valného zhromaždenia A/RES/46/238 22. mája 1992. Severné Macedónsko bolo prijaté rezolúciou Valného zhromaždenia A/RES/47/225 8. apríla 1993 a pretrvávajúcim problémom okolo názvu krajiny. Slovinsko bolo prijaté rezolúciou Valného zhromaždenia A/RES/46/238 22. mája 1992. Po rozdelení Srbska a Čiernej Hory. bola Čierna hora prijatá za člena 28. júna 2006. Členstvo Srbska pokračuje ako nástupníckeho štátu Srbska a Čiernej Hory.

## Externé odkazy
* Oficiálny zoznam členských štátov, vrátane histórie členstva 

Kategória:Zoznamy štátov
Kategória:OSN